**Certificazion linguistiche**

**de Lenghe Furlane**

**Simulazion de prove**

**Nivel C2**

Comprension orâl

|  |  |
| --- | --- |
| Comprension orâl | **Nivel** **C2** |

**Informazions su la prove**

Pe prove di comprension orâl e ven fate scoltâ ai candidâts une regjistrazion audio in lenghe furlane par dôs voltis.

Prime de scolte, ai candidâts ur ven consegnât il sfuei di lavôr cu lis domandis a sielte multiple, formuladis par furlan.

La regjistrazion audio si pues discjamâ:

* di chest [leam](https://drive.google.com/file/d/1mFHZnYZZHUnQuLZszRwpgMnIeEEMJ5oE/view?usp=sharing);
* te sezion di pueste de pagjine de certificazion linguistiche tal sît de ARLeF.

La regjistrazion audio e je stade gjavade fûr dal program radiofonic *Vuê o fevelìn di* dai 29 di Mai dal 2024.

Te gridele chi sot, a son ripuartâts altris dâts utii:

|  |  |
| --- | --- |
| **Durade massime de prove** | 15 minûts |
| **Minim dai ponts** | 12 |
| **Massim dai ponts** | 20 |

Tes pagjinis seguitivis si ripuarte un esempli di prove.

|  |  |
| --- | --- |
| Comprension orâl | **Nivel** **C2** |

**1. Segne la rispueste juste daûr des informazions che tu âs scoltât te regjistrazion. Par ogni domande e je dome une rispueste juste.**

1. La scuadre di balon dal Friûl

1. e zuie une partide di beneficence dongje Martignà
2. e zuie une partide a Martignà cuintri une scuadre di zovins dal Venit
3. e zuie une partide a Martignà par preparâsi par une manifestazion internazionâl
4. e zuie a Martignà une partide di cualificazion par lâ a disputâ une manifestazion internazionâl

2. “Europeade” e je une manifestazion

1. par scuadris masculinis che a rapresentin minorancis europeanis
2. li che a partecipin passe 50 scuadris des minorancis europeanis
3. che la scuadre di balon dal Friûl e à vinçût dôs voltis
4. vierte a scuadris masculinis e femininis in rapresentance di minorancis europeanis

3. La presentadore

1. e je curiose di savê i nons di ducj i zuiadôrs de scuadre di balon dal Friûl
2. e vûl ufrî une panoramiche sul organic, sui obietîfs e sul avignî di cheste realtât sportive
3. par presentâ la iniziative e interviste il vicepresident de Associazion Sportive Furlane
4. e introdûs l’apontament disint che si tignarà tal polisportîf di Martignà aes vot sore sere

4. La partide e je un event di no pierdi

1. parcè che e je sore nuie pai spetatôrs
2. parcè che la coreografie e sarà alc di straordenari, cun dut il public che al varà sù alc di zâl e di blu
3. par vie che la scuadre dal Friûl e jentre in cjamp pe sô prime partide uficiâl
4. parcè che si scoltarà l’imni dal Friûl pe prime volte in assolût

|  |  |
| --- | --- |
| Comprension orâl | **Nivel** **C2** |

5. La FIGC regjonâl

1. e à dât la sô disponibilitât a zuiâ cheste partide fin dal biel principi
2. e à te scuadre dai Under 19 la sô espression plui alte
3. mandant une scuadre di zovins e fâs pierdi rilevance ae partide
4. e voleve partecipâ ae Europeade, ma la sô rapresentative no je rivade adore a cualificâsi

6. L’alenadôr de scuadre dal Friûl

1. in graciis dai tancj agns passâts tal mont dal balon al à rivât a contatâ tantis societâts
2. al à cirût tancj zuiadôrs ator pe regjon, ma al à lassât fûr chei des scuadris de zone di Triest
3. al à clamât ancje zuiadôrs furlans che a son a zuiâ intal forest
4. si è interessât de part sportive e di chê promozionâl dal progjet

7. La spedizion de scuadre dal Friûl

1. e rivarà ai 30 di Jugn parcè che nol covente rivâ masse adore
2. e rivarà ae “Europeade” cualchi dì prin de prime partide par ambientâsi
3. e à programât la partence pe “Europeade” tor i prins di Jugn
4. e rivarà ae “Europeade” la vilie de sô prime partide

8. Te “Europeade”, la formazion furlane

1. e zuiarà come minim une partide ogni dì, par trê dîs
2. e puartarà vincj elements, parcè che par regolament no si puedin vê plui zuiadôrs
3. e partecipe cun chê di no fâ brutis figuris
4. e vûl zuiâ almancul par un mês, in maniere di rivâ in finâl

|  |  |
| --- | --- |
| Comprension orâl | **Nivel** **C2** |

9. Vie pe preparazion

1. si pontarà dut sul aspiet agonistic
2. si cirarà di disvilupâ ancje un sintiment di apartignince tra i zuiadôrs
3. si curarà dome la tecniche individuâl
4. l’alenadôr e il president no fasaran intervistis cu la stampe

10. Cuant che il president al fâs la sô prevision sul risultât finâl de scuadre

1. si capìs che al è otimistic, ma scaramantic
2. al pant cualchi perplessitât
3. al dîs in maniere clare che i siei a laran fûr par fûr te competizion
4. al spere di zuiâ sedi di martars che di vinars e di sabide parcè che al volarès dî lâ in finâl

11. La “Europeade”

1. e à une ricorence bienâl e si le fâs simpri in Gjermanie e in Danimarcje
2. e à un sproc, “Tra i doi mârs”, doprât fin de prime edizion
3. e je une manifestazion che in cheste edizion si zuie in dîs stadis
4. si zuie ogni cuatri agns e in cheste edizion a son partidis in Gjermanie e in Danimarcje

12. I ongjarês di Romanie

1. a cjapin il puest de scuadre dai Tatars de Crimee
2. no son capitâts tal stes ziron dal Friûl
3. a son passe un milion
4. a puartin il totâl dai partecipants a 27 formazions

|  |  |
| --- | --- |
| Comprension orâl | **Nivel** **C2** |

**SOLUZIONS DAL ESERCIZI**

**Esercizi 1**

|  |  |
| --- | --- |
| 1. | c) |
| 2. | d) |
| 3. | b) |
| 4. | c) |
| 5. | b) |
| 6. | a) |
| 7. | d) |
| 8. | a) |
| 9. | b) |
| 10. | a) |
| 11. | d) |
| 12. | c) |